C 433/28
SK
Úradný vestník Európskej únie
15.11.2022
3.
Ak v členskom štáte, ktorý pozastavil uplatňovanie článku 6 a v relevantnom prípade článku 5 ods.
2 podľa odseku 1 tohto článku, už nie sú splnené podmienky stanovené v odseku 1 tohto článku, článok 6 a v relevantnom prípade článok 5 ods.
2 sa uplatňujú najneskôr šesť mesiacov po tom, ako prestali byť splnené takéto podmienky.
Článok 13 Preskúmanie 1.
Členské štáty predložia Komisii do ... [jeden rok po dátume stanovenom v článku 11ods.
1] a potom každé dva roky správu o vykonávaní tejto smernice.
Takáto správa zahŕňa komplexné informácie o opatreniach, ktoré sa prijali na účely dosiahnutia cieľov uvedených v článku 5 ods.
1, informácie poskytované v súlade s článkom 7 a v relevantnom prípade reprezentatívne informácie o individuálnych kvantitatívnych cieľoch, ktoré kótované spoločnosti stanovili podľa článku 5 ods. 2. 2.
Členské štáty, ktoré pozastavili uplatňovanie článku 6 a v relevantnom prípade článku 5 ods.
2 na základe článku 12, zahrnú do správ uvedených v odseku 1 tohto článku informácie o tom, či a ako sú splnené podmienky stanovené v článku 12 a či naďalej dosahujú pokrok smerom k vyváženejšiemu zastúpeniu žien a mužov na pozíciách nevýkonných riadiacich pracovníkov alebo na všetkých pozíciách riadiacich pracovníkov v kótovaných spoločnostiach.
Komisia vydá do ...
[dva roky po dni stanovenom v článku 11 ods.
1] a potom každé dva roky osobitnú správu, v ktorej okrem iného uvedie zistenia v súvislosti s tým, či a ako sú splnené podmienky uvedené v článku 12 ods.
1 a v relevantnom prípade či členské štáty obnovili uplatňovanie článku 6 a článku 5 ods.
2 v súlade s článkom 12 ods. 3. 3.
Komisia do 31. decembra 2030 a potom každé dva roky preskúma uplatňovanie tejto smernice a predloží správu Európskemu parlamentu a Rade.
Komisia zhodnotí najmä to, či sa dosiahli ciele tejto smernice. 4.
Komisia vo svojej správe uvedenej v odseku 3 tohto článku vzhľadom na vývoj v zastúpení žien a mužov vo vrcholových orgánoch na rôznych úrovniach rozhodovania v celom hospodárstve a vzhľadom na to, či je dosiahnutý pokrok dostatočne udržateľný, posúdi, či je táto smernica efektívnym a účinným nástrojom na zvýšenie rodovej vyváženosti vo vrcholových orgánoch.
Na základe tohto posúdenia Komisia zváži, či je potrebné predĺžiť účinnosť tejto smernice po 31. decembri 2038 alebo či je potrebné ju zmeniť, napríklad rozšírením jej rozsahu pôsobnosti na nekótované spoločnosti, ktoré podľa vymedzenia nepatria medzi MSP, alebo revíziou podmienok stanovených v článku 12 ods.
1 prvom pododseku písm.
a), aby sa zabezpečil trvalý pokrok smerom k vyváženejšiemu zastúpeniu žien a mužov na pozíciách výkonných a nevýkonných riadiacich pracovníkov alebo na všetkých pozíciách riadiacich pracovníkov v kótovaných spoločnostiach.
Článok 14 Nadobudnutie a uplynutie účinnosti Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
Stráca účinnosť 31. decembra 2038.
Článok 15 Adresáti Táto smernica je určená členským štátom.